钦定古今图书集成/明伦汇编/官常典/第247卷 > 许国
## 钦定古今图书集成/明伦汇编/官常典/第247卷 > 许国

按《明外史》本传：“国字维桢，歙县人。举乡试第一，登嘉
靖四十四年进士。改庶吉士，授检讨。神宗为太子出
阁，以国兼校书。及即位，进右赞善，充日讲官。万历六
年，再迁南京国子祭酒。召为太常卿，掌国子监事，进
詹事，仍直讲筵。历礼部左、右侍郎，改吏部，掌詹事府。
十一年四月，以礼部尚书兼东阁大学士，入参机务。”
国与首辅申时行善，以丁此吕事，与言者相攻，语侵
吴中行、赵用贤。由是物议沸然，逾月始。已而御史陈
性学复摭前事劾国，时行右国，请薄罚性学。国再疏
求去，力攻言者，言：“今黑白混淆，纪纲紊乱，臣不能定。
流言广布，谗说肆行，臣不能正。大臣数见诋，老成无
固志，臣不能扶植。三者皆宜去。”帝命鸿胪宣谕，始起
视事。南京给事中伍可受复劾国，帝为谪可受官。国
复三疏乞休，语愤激，帝不允。性学，旋出为广东佥事。
先是，帝考卜寿宫，加国太子太保，改文渊阁。以云南
功进太子太傅。国以父母未葬，乞归襄事。帝不允，命
其子代。御史马象乾以劾中官张鲸获罪，国恳救。帝
颇霁威受之。十七年，进士薛敷教劾吴时来，南京御
史王麟趾、黄仁荣疏论台规，辞皆侵国。国愤，连疏力
诋，并及主事饶伸。伸方攻大学士王锡爵，公议益不
直国。国性木强，遇事辄发，数与言者为难，无大臣度，
以故士论不附。明年秋，火落赤犯临洮、巩昌，西陲震
动。帝召对辅臣煖阁。时行言：“款贡足恃，国谓豺狼无

论国庸鄙，国疏辨，帝夺让俸。国时行初无嫌，而时行
适为国门生万国钦所论让，则时行门生也，故为其
师报复云。其冬以三事进，规请帝慎起居，御朝讲，立
皇储。言：“陛下行此三者，臣虽去犹留，否则虽留犹去。”
疏留中，福建守臣报日本结琉球入寇，国因言：“今四
裔交犯，而中外小臣争务攻击，致大臣纷纷求去，谁
复为国家任事者？请申谕诸臣，各修职业，毋恣胸臆。”
帝遂下诏严禁。国始终忿疾言者如此。廷臣争请册
立，得旨：“二十年春举行。再扰则更迟五岁。”十九年秋，
工部郎张有德以仪仗请。帝怒，夺俸。时行适在告，国
与王家屏虑事中变，欲因而就之，引前旨力请。帝果
不悦，责大臣不当与小臣比。国不自安，遂求去。疏五
上，乃赐敕驰传归。逾一月，时行亦罢，而册立竟停。人
谓时行以论劾去，国以争执去，为二相优劣焉。国在
阁九年，廉慎自守，故累遭攻击，不能被以污名。卒，赠
太保，谥文穆。